open-index/open-wikipedia-markdown huggingface dataset:
Michigan Stadium

**Michigan Stadium** er en arena for amerikansk fotball som ligger i Ann Arbor i Michigan. Den eies av University of Michigan og er hjemmebane til universitetslaget Michigan Wolverines. 

Michigan Stadium ble bygd i 1927 med en kapasitet på 82&nbsp;000 tilskuere. Siden 2010 har den hatt en kapasitet på 109&nbsp;901, og er verdens tredje største sportsarena. Tilskuerrekorden på 114&nbsp;804 ble satt 10. september 2011 under en kamp mellom Wolverines og Notre Dame Fighting Irish. I sesongen 2012 hadde laget gjennomsnittlig 112&nbsp;252 tilskuere fordelt på seks hjemmekamper.

1. januar 2014 satte arenaen tilskuerrekord for en ishockeykamp med 105&nbsp;491 tilskuere. Kampen var den årlige utendørskampen som kalles «Winter Classic» mellom Detroit Red Wings og Toronto Maple Leafs.

## Galleri

Fil:Michigan Stadium opening 3c27311.png|Åpningen av Michigan Stadium i 1972
Fil:20090926 Michigan Wolverines football team enters the field with marching band salute.jpg|Michigan Wolverines football team entrer banen



## Eksterne lenker
* Nettside
Kōbō Abe

**Kōbō Abe** (japansk: 安部公房, Abe Kōbō, født 7. mars 1924 i Tokyo, død den 22. januar 1993) var en japansk forfatter. Han skreiv romaner og skuespill. Navnet Kōbō Abe er et pseudonym for **Kimifusa Abe**.
__NOTOC__
Han arbeidet som lege før han ble forfatter på heltid. Hans litterære stil står nær den europeiske absurdismen. Abe skrev i en allegorisk stil for å framheve fremmedgjøringen i det moderne samfunnet. 

I 1951 ble Abe belønnet med den prestisjefylte japanske Akutagawa-prisen.

## Bibliografi
### Verk oversatt til norsk
* *Suna no onna*, 1962; utgitt på norsk som *[[Kvinnen i sanden]]*, oversatt fra engelsk av Halfdan Freihow (Cappelen, 1986)

### Andre sentrale verk
* *Dai yon kan pyōki*, 1958 (Engelsk tittel:  *Inter Ice Age 4*)
* *Tanin no kao*, 1964 (*The Face of Another*)
* *Hako-otoko*, 1973 (*The Box Man*)
* *Mikkai*, 1986 (*Secret Rendez-vous*)
* *Moetsukita chizu*, 1967 (*The Ruined Map*)

### Verk oversatt til svensk

* *[[En annans ansikte]]* 2004, (Tanin no kao)
* *[[Kvinnen i sanden|Kvinnan i sanden]]*, 1981 (Suna no onna, 1962)
* *[[Den förstörda kartan]]*, 1971 (Moyetsukita chizu, 1967)
* *[[Kartongmänniskan]]*, 1976 (Hako-otoko, 1973)

## Referanser


## Eksterne lenker
* Japans litteratur hos Store norske leksikon
* 
* Kobo Abe hos Internet Book List 
* Kobo Abe  hos The Internet Book Database of Fiction
* 
* Abe Kobo hos ibiblio.org
* LitWeb.net: Kobo Abe Biography
* The Modern Word: Kobo Abe
* Interview with Goro Masaki about Japanese Science Fiction, large part devoted to Kobo Abe's work
* Kōbō Abes grav
Fjordfly

**Fjordfly** var en bedrift på Sandane i Gloppen, grunnlagt i 1957 av Arne Henden som det første flyselskapet i Sogn og Fjordane. Selskapet Førdefly ble det neste, etablert i 1966. Fjordfly opphørte etter konkurs i 1975, og flyene ble overtatt av selskapet Firdafly som drev frem til år 2000. 

Arne Hendens Fjordfly drev hovedsakelig innen ambulanse- og postflyging, de første årene med sjøfly av typen *pongtongfly*. For det meste var det frakt av aviser og pakker til steder ved fjord og vann i områdene på vestlandet som for øvrig var lite fremkommelige. Midt på 1960-tallet hadde selskapet tre sjøfly, blant annet Cessna 180 Skywagon (LN-BDG). I 1967 fikk selskapet bygge egen flyhangar på Elvaneset, ved elveosen til Gloppeelva, mellom Sandane og Bukta.

I 1971 kjøpte selskapet sitt første landfly. Det ble etablerte egen avdeling på Bergen lufthavn, Flesland, med tanke på oppdrag til en oljeindustri i rask vekst. Etter åpningen av Sandane lufthamn, Anda i 1975 ble det stor aktivitet fra Firdafly også der. I denne perioden ekspanderte selskapet til fire landfly. Blant annet av typen Piper PA-31 Navajo (LN-MTB). Satsingen ble mer enn selskapets likviditet kunne håndtere, og selskapet ble erklært konkurs samme år. Drift av flyene fortsatte under navnet Firdafly AS frem til 2000, da også det selskapet opphørte.

## Galleri

Fil:Cessna-180B-N5189E.JPG|*[[Cessna 180]] Skywagon med potongflottører var blant flytypene til Fjordfly*
Fil:Piper PA-31 Navajo St Catharines 1.jpg|*[[Piper PA-31 Navajo]] var blant landflyene til Fjordfly*
Fil:Sandane Airport Anda.jpg|Sandane lufthamn, Anda åpnet i 1975 og ble flittig brukt av Firdafly før konkursen''


## Kilder
* NRKs fylkesleksikon
Kvinnen i sanden

***Kvinnen i sanden*** *(砂の女, Suna no onna)* er en roman fra 1962 av Kōbō Abe.

## Handling
Boken handler om en insektsinteressert lærer som reiser vekk en helg for å bruke tid på sine store interesser, insekter og sand. Men fridagene hans blir ikke som han hadde tenkt seg. Han blir tatt til fange, og satt til å jobbe med en kvinne, som graver seg dypere ned i sanden for hver dag.

## Filmatisering
Romanen ble filmatisert i 1964 av regissøren Hiroshi Teshigahara.

## Eksterne lenker
* Kvinnen i sanden hos Bibsys 
* Kvinnen i sanden hos Nasjonalbiblioteket
Elsje Christiaens

**Elsje Christiaens** (ca. 1646–1664) var en utvandret 18-årig pike fra Danmark som drepte sin husvertinne i Amsterdam, og som ble henrettet for det. Liket ble fremvist på nordsiden av IJ hvor Rembrandt utførte to tegninger av henne. 

## Drapssaken
Ved sin ankomst til Amsterdam, hvor Elsje Christiaens søkte arbeid som tjenestepike, leide hun seg inn på et billig pensjonat i nærheten av kanalen Damrak. Etter et par uker hadde Elsje ennå ikke funnet arbeid og kunne derfor heller ikke betale husleien. 

Det oppsto en heftig krangel med vertinnen som tok frem en kost og truet med å ta pant i hennes få eiendeler. Elsje grep i panikk fatt i en øks og slo til vertinnen som falt ned i kjellertrappen og ble liggende død. 

### Dømt til døden
Elsje flyktet deretter i panikk og kom til å springe rett i Damrakkanalen, hvorfra hun ble reddet opp av forbipasserende og brakt til rådhuset. Hun ble stilt for retten og omsider dømt til døden ved garrottering. Dertil kom at skarpretteren skulle tildele henne et par slag med mordvåpenet i hodet. Liket og øksen ble senere stilt til offentlig skue ved Volewijk, hvor offentlig henrettede normalt ble hengt opp til spott og spe.

## Rembrandt
Da Rembrandt hørte om Elsjes skjebne, rodde han selv samme dag til skueplassen ved IJ, hvor han utførte to tegninger av henne: Et i profil og et en-face. Pga. tegnestilen ble de to avbildningene lenge regnet for å være fra 1655, hvilket senere er blitt korrigert ved å sammenligne motivet med de historiske arkivene.

## Referanser


## Litteratur
* de Moor, Margriet: *De schilder en het meisje*, Amsterdam, 2010
Jaroslav Kvapil (forfatter)

**Jaroslav Kvapil** (1868–1950) var en tsjekkoslovakisk dikter og dramatiker.

Fra 1900 var han direktør og dramaturg ved Nasjonalteateret i Praha der han satte opp verk av Anton Tsjekhov, Henrik Ibsen og Maksim Gorkij. Senere var han direktør ved «Teateret i vinbergene» (1921–1928).

Kvapil debuterte i 1889 med diktsamlingen *Padající hvězdy* («Fallende stjerner»), fulgt av *Ružový ker* («Rosenbusken», 1890), *Tichá láska* («Stille kjærlighet», 1891), *Liber aureus* (1894) og *Oddanost* («Hengivenhet», 1896).

Kvapil skrev seks sagalitterære skuespill i en nyromantisk symbolistisk stil, deriblant *Princezna Pampeliška* (1897), den lyriske trilogien *Memento* (1897) og *Bludička* («Alvelys», 1896) og to operalibretti. I dag blir han hovedsakelig husket for librettoen til  Antonín Dvořáks *[[Rusalka (Dvořák)|Rusalka]]*. Også skuespillet *Princezna Pampeliška* («Løvetannprinsessen») gjorde suksess.

Kvapil var hovedforfatteren av de tsjekkiske forfatternes manifest (*Manifest českých spisovatelů*, 1917) om tsjekkisk selvstyre som over to hundre ledende tsjekkere signerte.

## Referanser


## Eksterne lenker
* 
* 
* 
* 
* 
* 
* Bibliografi
Birger Mowinckel

**Birger Mowinckel** (født 22. desember 1927) er en næringslivsmann fra Bergen. Han arbeidet i firmaet J.E. Mowinckel fra 1955 til 1967, og etablerte deretter datterselskapet AS Univest, som han ledet frem til 1990. Han fortsatte som styreformann for selskapene. I tillegg var han styremedlem i blant annet Norges Colonialgrossisters Forening, Importørutvalget og Kolonialgrossistenes Kundeservice AL, foruten å være representantskapsmedlem i blant annet Det Bergenske Dampskibsselskap og Bergens Mekaniske Verksted. 

Han har engasjert seg i allmennyttige formål innenfor kunst og kultur, og bemerket seg som en ivrig kunstsamler. Han deponerte i 2010 sin kunstsamling «From Dahl to Dolk» hos Rekstensamlingene.

Han var gift med Anne Marie f. Minou (død 2001). Paret har tre barn. Han giftet seg senere med Betty Bull (død 2020). 

## Referanser
Maria Kristina av Savoia

**Maria Kristina av Savoia** (*Maria Christina Carlotta Giuseppina Gaetana Elisa di Savoia*, født 14. november 1812 i Cagliari, Kongedømmet Sardinia, død 21. januar 1836 i Napoli) var gift med Ferdinand II av De to Sicilier og dronning av De to sicilier. Hun døde i barsel da hun fødte sønnen Frans, som senere ble Frans II av De to Sicilier.

Hun var den yngste datter av  Viktor Emanuel I og Maria Theresia av Østerrike-Este.

Hun var kjent ved hoffet som stille og sky, beskjeden og reservert, og trivdes ikke ved det kongelige hoff. Forholdet til ektemannen var ikke så godt da han ikke hadde tålmodighet med hennes tilbaketrukkethet. Hennes undersåtter satte imidlertid pris på hennes beskjedenhet og ydmykhet.

Hun ble erklært Guds tjener 9. juli 1859 av pave Pius IX, og ærverdig 6. mai 1937. 2. mai 2013 autoriserte pave Frans prefekten for Kongregasjonen for helligkåringer, Angelo Amato å utstede et dekret som førte til at hun ble saligkåret i basilikaen Santa Chiara i Napoli 25. januar 2014 i Napoli.

## Referanser
Victor Pürschel

**Victor August Alexander Pürschel** (1877–1963) var en dansk dommer og politiker, i periodene 1920–1924 og 1924–1939 medlem av Folketinget.

## Liv og virke
Han var sønn av konditor og senere sukkervarefabrikant August Carl Christoph Pürschel og hustru Adolphine Pedersen. Han giftet seg i 1906 med Ragnhild Hastrup, datter av proprietær Jens Hastrup på Frederiksberg.

Han tok juridisk embedseksamen ved Københavns Universitet i 1901 og så offisersutdannelse. Pürschel begynte i underordnede stillinger i embedsverket. Han var landsdommer ved Vestre Landsret 1919–1924 og så ved Østre Landsret 1924–1929, deretter generalauditør 1929–1945.

Han var valgt til Folketinget fra Viborg 1920–1924 og Randers 1924–1939, som representant for Det Konservative Folkeparti. Han var formann i den konservative folketingsgruppen 1922–1928 og fungerende formann i den samlede riksdagsgruppen fra februar 1928. Pürschel skal ha vært en lite samlende leder. I oktober 1928 ble han skjøvet ut som gruppeformann av John Christmas Møller.

I 1930-årene viste Pürschel sympati for antidemokratiske og korporative ideer og regimene i Tyskland, Spania og Portugal, men nektet for å være antisemitt. Han meldte seg ut av Det Konservative Folkeparti før jul i 1938. På nyåret dannet han det høyreradikale partiet Nationalt Samvirke. I mars 1941 ble Pürchsel formann i Dansk Folkeparti, men forlot partiet samme år, i protest mot nazistisk og antisemittisk innflytelse.

## Utmerkelser
Pürchsel ble utnevnt til ridder av Dannebrogordenen i 1919 og forfremmet til kommandør av 2. grad i 1933 og til 1. grad i 1937. Han ble også tildelt Dannebrogordenens hederstegn i 1929.

## Referanser
Rosshavet (rederi)

**A/S Rosshavet** var et norsk selskap som ble stiftet i Sandefjord i 1923 for å drive hvalfangst. Bak etableringen stod Magnus Konow og Johan Rasmussen.

Selskapet drev pionérvirksomhet innen pelagisk hvalfangst. I 1922 ble lasteskipet DS «Mahronda» (bygd 1905) kjøpt fra britiske eiere og ombygd til hvalkokeri ved Framnæs Mekaniske Værksted. Skipet fikk navnet «Sir James Clark Ross». Første kaptein og fangstbestyrer var Carl Anton Larsen. Første fangstsesong i Rosshavet i Antarktis var vinteren 1923/1924. Larsen døde ombord i 1924.

Selskapets andre kokeri, FLK «C. A. Larsen», ble ombygd ved Fredrikstad Mekaniske Verksted og satt i drift i 1926, oppkalt etter Larsen.

Selskapets tredje kokeri FLK «Sir James Clark Ross» (1930) ble bygd 1930 og var i drift til 1963.

Selskapet fikk bygd en del av sine hvalbåter ved Kaldnes Mekaniske Verksted i Tønsberg, blant annet DS «Star X» (1927), DS «Star XIX» (1930) og DS «Star XX» (1930) , mens DS «Star IV» (1948), DS «Star V» (1948) og DS «Star X» (1951) ble levert fra Fredrikstad Mekaniske Verksted. Hvalfangsten ble avviklet etter sesongen 1964–1965. Selskapets flåte hadde da fanget 42&nbsp;161 hval og produsert over 500 millioner liter hvalolje.

Selskapet drev siden rederivirksomhet, og fikk levert tankskipet MT «Ross Hill» fra Fredrikstad Mek Verksted i 1954 og stykkgodsskipet MS «Ross Mount» fra Framnæs i 1962. På 1970- og 1980-tallet engasjerte rederiet seg i oljevirksomheten og bygde boreplattformer, blant annet «Ross Rig» (Framnæs 1975) og «Ross Isle» (Kaldnes 1983).

Selskapsnavnet Rosshavet AS og relaterte selskaper er i dag en del av Lorentzensfæren.

## Referanser
Goodbye So Long

***Goodbye So Long*** er en sang skrevet av Ike Turner som ble spilt inn og gitt ut på albumet *[[The Soul of Ike & Tina]]* med Ike & Tina Turner i 1965. Sangen ble gitt ut på singel senere samme år. Singelen kom på 32.-plass på R&B-lsita og 107.-plass på Pop-lista.

## 1969

Sangen ble spilt inn live og gitt ut på albumet *[[In Person]]* i 1969.

## 1971

I 1971 ble sangen spilt inn igjen og gitt ut på albumet *[[Workin' Together (album)|Workin' Together]]*.
Torvild Sveen

**Torvild Sveen** (født 1975) er en norsk lokalpolitiker for Senterpartiet. Han var ordfører i Gjøvik fra 2019 til 2023 og var varaordfører 2011–2015 og 2023-2025.

Han er født på Lillehammer og vokste opp i Biri Øverbygd. Han har vært redaktør i lokalavisa *[[Dølen (Vinstra)|Dølen]]* på Vinstra, journalist i Dagningen, i *[[Avisa Valdres]]*, journalist i NRK Hedmark og Oppland og kanalsjef i Oppland Arbeiderblad. 

Han var kommunikasjonssjef i Senterpartiet 2007-2012 og  også politisk rådgiver for fylkesrådet i Hedmark fra 2011. I mai 2014 ble han kommunikasjonsrådgiver i Sykehuset Innlandet HF.

Han var ordfører i Gjøvik 2019-2023 og varaordfører 2011-2015, 2023-2025. Han ble valgt til ordfører i Gjøvik i 2019 etter et valgteknisk valgsamarbeid mellom Senterpartiet, Høyre, Venstre, KrF og Frp som innebar at 97 år med Arbeiderparti-styre ble avsluttet. I 2023 ble Høyre største parti, og Sveen og varaordfører Anne Bjertnæs byttet roller. I juni 2025 søkte han om fritak fra vervet sitt for å kunne begynne i en ny jobb. Kjersti Bjørnstad ble utpekt som hans etterfølger.

Sveen ble oppnevnt av Stortinget som medlem av Kringkastingsrådet i 2015.

## Referanser
Sensommerdager (2013)

***Sensommerdager*** (originaltittel ***Labor Day***) er en amerikansk dramafilm fra 2013. Filmen er skrevet og regissert av Jason Reitman basert på romanen med samme navn av Joyce Maynard. Den har Kate Winslet, Josh Brolin, Gattlin Griffith og Tobey Maguire i hovedrollene.

## Handling
Henry (Tobey Maguire) er en mann tidlig i trettiårene som tenker tilbake på Labor Day da han var tretten år gammel. 13-årige Henry (Gattlin Griffith) bor da med sin enslige mor Adele (Kate Winslet) i New Hampshire. Henrys mor har sykdommen agorafobi, og de er dermed ikke ute blant folk så mye. Henry tror at helgen kommer til å være den samme som hvilken som helst annen helg - se på TV, leke med kjælehamsteren sin og fantasere om jentene i klassen.

Men så overtaler han Adele til å dra ut for å kjøpe mat til Labor Day, og dagen deres blir komplett annerledes når de oppdager en fryktsom mann blødende i veikanten, og de bestemmer seg for å hjelpe ham. Når de oppdager at mannen er Frank (Josh Brolin), en fange på rømmen, forstår de at det som kun skulle være en butikktur kan by på flere farer enn de setter pris på.

## Rolleliste
* Kate Winslet som Adele
* Josh Brolin som Frank
* Gattlin Griffith som Henry Wheeler (13 år)
* Tobey Maguire som eldre Henry Wheeler
* Clark Gregg
* James Van Der Beek
* Greg Nutcher som Officer Benson
* Maika Monroe som Mandy
* Brooke Smith
* Alexandra East
* Alexie Gilmore
* Brighid Fleming som Eleanor
* Lucas Hedges som Richard
* Elena Kampouris som Rachel McCann
* Dakota Shepard som kona til den eldre Henry
* Dylan Minnette som Henry Wheeler (16 år)

## Eksterne lenker
* 
*
Halvor Bratlie

**Halvor Bratlie**  (født 1951) er en norsk lokalpolitiker for Senterpartiet. Han var medlem av kommunestyret i Lunner fra 1999 til 2023, og varaordfører fra 2011 til 2019. 

## Referanser
Anne Marte Skari

**Anne Marte Skari**  (født 5. oktober 1964) er en norsk lektor og lokalpolitiker for Senterpartiet. Hun er fra 2011 varaordfører i Gran kommune.

I 2016 vant hun geografikonkurransen *[[Påskelabyrinten]]*. 

## Referanser


## Eksterne lenker
*
Marie Skavnes

**Marie Skavnes** (født 1978) er en norsk veterinær fra Vestnes i Romsdal, og jobbet med stordyrpraksis i Øyer i perioden 2003–2012. I perioden 2012–2013 var hun leder for beitebruksprosjektet hos Fylkesmannen i Oppland. I perioden 2013–2014 var hun prosjektleder for «bondeGLØd» ved Landbrukskontoret for Lillehammerregionen. I perioden 2014–2015 jobbet hun som helserådgiver i TINE Gudbrandsdal. Fra 2015 til 2019 var hun ansatt ved Mattilsynet avd Gudbrandsdal (region Øst) innen dyrevelferd og dyrehelse. Sommeren 2019 startet hun i jobben som leder for Landbrukskontoret i Lillehammerregionen. I mars 2024 startet hun i jobben som avdelingsdirektør for enhet Jord og mat hos Statsforvalteren i Innlandet.

Hun er aktiv felespiller og er A-klasse spelemann på vanlig fele. I 2012 vant hun soloklassen for Andre instrument senior på Landsfestivalen i gammeldansmusikk. På samme festival vant hun og ektemannen, Øyvind Selnes, Åpen klasse i 2015, og klassen Samspel senior i 2018.

Skavnes har vært norsk lokalpolitiker for Senterpartiet. Hun var i perioden 2011–2015 varaordfører i Øyer kommune. Hun hadde før dette én periode bak seg i kommunestyret. Hun meldte seg ut av Senterpartiet i 2018 og er ikke lenger politisk aktiv.

## Kilder
* «Side 3-piken Marie Skavnes», *Lillehammer byavis* besøkt 6. mai 2013
Per Johannes Prestrud

**Per Johannes Prestrud**  (født 10. mars 1945) er en norsk lokalpolitiker for Senterpartiet. Han er fra 2011 varaordfører i Lillehammer kommune. Han hadde da tjue år bak seg som kommunestyrerepresentant og tolv år som fylkestingsrepresentant (Oppland).

Prestrud er sjølstendig næringsdrivende. Han har styreverv i og er delvis ansatt på Energisenteret i Hunderfossen, der han underviser elever på barne- og ungdomstrinnet.

## Kilder

* «Ordførerkandidaten Per Prestrud», *Lillehammer Byavis* (udatert); besøkt 6. mai 2013.
Tone Meisdalen

**Tone Irene Meisdalen**  (født 30. august 1948) er en norsk lokalpolitiker for Senterpartiet. Hun er fra 2011 til 2019 varaordfører i Nord-Aurdal kommune.
## Referanser
Magnhild Strand

**Magnhild Strand**  (født 1964) er en norsk lokalpolitiker for Senterpartiet. Hun er fra 2011 varaordfører i Øystre Slidre kommune. Før dette hadde hun bak seg én valgperiode i kommunestyret der og tre perioder i Nittedal kommunestyre.

Strand har arbeidd som rådgiver i Senterpartiets stortingsgruppe. Hun er utdanna ved Norges landbrukshøgskole og har vært tilsatt ved Bioforsk Øst og i Valdres Landbruksrådgivning. Hun driver også familiegården.

## Referanser


## Eksterne lenker
* TV2s velgerguide; besøkt 6. mai 2013.
* «Magnhild Strand inn i Valdres-politikken», *Valdres* 1. februar 2007; besøkt 6. mai 2013.
Willem Wauters

**Willem Wauters** (født 10. november 1989 i Gent) er en belgisk, profesjonell landeveissyklist. Han syklet for UCI WorldTourlaget Vacansoleil-DCM i 2013-sesongen.

## Meritter

;2010
:3. etappe, Triptyque ardennais
;2011
:4. etappe, Vuelta a Madrid U23

## Referanser


## Eksterne lenker
*
Telesto

**Telesto** eller **Telestho** (gresk: Τελεστώ eller Τελεσθώ, «suksess») er i henhold til gresk mytologi en mindre havgudinne som en okeanidene. Hun er således en av 3000 vann-nymfer som døtrene titanene Okeanos og Tethys. Hun representerer en personifisering av guddommelig velsignelse og suksess. 

Hesiod omtaler henne i opplistingen av barna til Tethys, og en av de som får en beskrivelse til navnet:


«*...Telesto som bærer et gullslør...*»― Hesiod


Navnet kan ha et opphav i et adjektiv som betyr «fullendt», kanskje som en betegnelse på Okeanos som rant i sirkel.

## Bruk av navnet
Saturns måne Telesto, oppdaget i 1980 av Reitsema, Smith, Larson og Fountain, er oppkalt etter henne.

## Referanser


## Litteratur
* Hesiod (2014): *Thegonien, Arbeid og dager, Skjoldet*, gjendiktet av Aslak Rostad, Gyldendal, ISBN 9-78205-446601
Pallas-familien

**Pallas-familien**, eller den **palladiske asteroidefamilien**, er en gruppering av B-type-asteroider ved svært høye inklinasjoner i det mellomliggende asteroidebeltet. Grupperingen ble først oppdaget av Kiyotsugu Hirayama i 1928. Navnet på grupperingen stammer fra det største medlemmet, 2 Pallas, som har en gjennomsnittlig diameter på ca. 550&nbsp;km. De øvrige legemene er langt mindre; det nest største er 5222 Ioffe med en estimert diameter på 22&nbsp;km.

## Referanser


## Litteratur
*Lemaitre, A; Morbidelli, A. *[http://adsabs.harvard.edu/cgi-bin/nph-bib_query?bibcode=1994CeMDA..60...29L&amp;db_key=AST&amp;data_type=HTML&amp;format=&amp;high=43ee033a4816674 Proper elements for highly inclined asteroidal orbits]*, Celestial Mechanics and Dynamical Astronomy, Vol. 60, pp. 29 (1994).
* Kozai, Y. *[http://adsabs.harvard.edu/cgi-bin/nph-bib_query?bibcode=1979IAUS...81..231K&amp;db_key=AST&amp;data_type=HTML&amp;format=&amp;high=43ee033a4808372 Secular perturbations of asteroids and comets]* In: Dynamics of the solar system; Proceedings of the Symposium, Tokyo, Japan, May 23-26, 1978.  Dordrecht, D. Reidel Publishing Co., 1979, p. 231-236; Discussion, p. 236, 237.
*
* MPCORB orbit database
Tofte Fremad Idrettsforening

**Tofte Fremad Idrettsforening** (stiftet 26. august 1914) er et norsk idrettslag fra Hurum i Buskerud. Idrettslaget er resultat av en sammenslutning i 2013 mellom *Tofte Idrettslag* og *Idrettsforeningen Filtvet Fremad*. Tofte Fremad IF driver med håndball og fotball.

## Historie
### Filtvet Fremad
*Fodbollklubben Fremad* ble stiftet på Filtvet 26. august 1914. Klubben ble etter krigen pålagt å endre navn til Filtvet Fremad for å unngå forveksling med andre idrettslag med navnet Fremad. Klubben var aktiv i fotball og skisport. Skikjørersøstrene Hedda og Ingrid Berntsen har representert Filtvet Fremad gjennom hele sine respektive karrierer.

### Tofte IL
Tofte Idrettslag ble stiftet 1. september 1919 som *Brakkenes Ballklubb*. I 1921 byttet klubben navn til *Roy*, angivelig oppkalt etter en navngjeten hund på Tofte. Klubben oppsto i miljøet rundt Tofte cellulosefabrikk og ble raskt dominerende i lokalmiljøet, for eksempel gikk idrettslaget *Freidig* (stiftet 1912) inn i Roy. Da Arbeidernes Idrettsforbund (AIF) ble opprettet i 1924, meldte Roy seg inn. Samme år vant klubben det første arbeidermesterskapet i fotball. I 1925 meldte imidlertid Roy seg ut av AIF og inn i Norges Fotballforbund. Som en reaksjon på dette ble *Idrettsforeningen Djerv* stiftet. Djerv rekrutterte hovedsakelig fra ansatte ved Hurum fabrikker og forble medlem i Arbeidernes Idrettsforbund fram til krigsutbruddet i 1940.

I 1945 slo Roy og Djerv seg sammen og dannet Tofte Idrettslag.

### Sammenslutning
Fotballgruppene i Filtvet Fremad og Tofte begynte i 2009 å stille felles lag i alle aldersgrupper. Årsaken var vansker med å skaffe nok spillere hver for seg. I november 2011 anbefalte en arbeidsgruppe med medlemmer fra begge idrettslagene at Filtvet Fremad og Tofte burde «forenes som ett idrettslag». Årsmøtene i begge idrettslagene gikk inn for sammenslutning, og det ble etter hvert vedtatt at navnet skulle være Tofte Fremad Idrettsforening. Klubbfargene skulle være rødt (fra Tofte) og svart (fra Filtvet Fremad). Like før sammenslåingen hadde Filtvet Fremad 421 og Tofte IL 332 medlemmer.

## Anlegg
Tofte Fremad IF disponerer to fotballbaner: Filtvet stadion (Fremadbanen), der underlaget er gress, og Tofte stadion i Bjerkelunden, der det legges kunstgress. Det er klubbhus i tilknytning til begge anleggene.

Håndballgruppa trener og spiller kamper i Toftehallen som ligger i tilknytning til Tofte Ungdomsskole

## Kjente medlemmer
*Ulf Jørgensen
*Hedda Berntsen
*Ingrid Berntsen

## Referanser




## Eksterne lenker
* Filtvet Fremads nettside
* Toftes nettside
Rud (Lunder)

**Rud** eller **Ruud** (gnr. 151 bnr. 1) er en storgård beliggende i Soknedalen (Lunder kirkesogn) i Ringerike kommune, Buskerud. Selve gården utgjør i overkant av 24&nbsp;300 daa og består for det meste av produktiv barskog, som gran og furu. 

Rud (av norr. *Ruð* som betyr *rydning*) blir første gang nevnt i skriftlige kilder i 1528 (NRJ. IV 147), men er med stor sikkerhet mye eldre (selv om opprinnelsen er uavklart). I 1723 nevnes gården med to oppsittere.

Bygningsmassen ligger på en høyde langs fylkesvei 179 mellom Sokna og Solli, nord for Torevannets østbredd. Landbrukseiendommen strekker seg derfra og nordover mot grensen til Flå og nordvesterover lands Langevatnet, Breidvatnet, Sætertjern og Nordtjern ved Haverstingen.

På eiendommen er det blant annet registrert funn etter en steinalderbosetning (fredet) og en gravhaug fra jernalder (uavklart), samt at det er påvist minst elleve kullgroper (hvorav ni er fredet og to er uavklarte) fra perioden jernalder-middelalder.

## Se også
* Liste over gårder i Ringerike
* Rud
* Rudselva
Hotel Knaust

**Hotel Knaust** er et hotell i Sundsvall, grunnlagt av Gustaf Ferdinand Knaust 1891. Hotellet ble bygd etter den store Sundsvallsbrannen i 1888, etter tegninger av Sven Malm.

Knaust var det fine hotellet i Sundsvall på trepatronenes tid, kjent for sin store trapp, der man gjerne skålte inn nyåret og lot selskap fotografere.

Hotellet ble stengt i 1978, men åpnet på nytt i 2002 med navnet *[[Elite Hotels|Elite Hotel]] Knaust*.

## Referanser


## Kilder
* 
* Artikeln *Knaust* i Nationalencyklopedins nätupplaga
* 

## Eksterne lenker
*
Ned med vapnen! Fred med Norge!

***Ned med vapnen! Fred med Norge!*** (norsk: Ned med våpnene! - Fred med Norge!) var et antimilitaristisk manifest skrevet under unionskrisen i 1905. Manifestet ble forfattet av Sveriges socialdemokratiska ungdomsförbunds leder Zeth Höglund som en reaksjon mot de borgerlige krefter i Sverige som mente at landet burde gå til krig mot Norge for å bevare unionen under svensk styre. 

Höglund skrev i manifestet en oppfordring til svenske arbeidere om å nekte mobiliseringsordren, oppfordret til streik og at «*vapenen - om de skulle riktas mot någon - icke borde riktas mot norrmännen*». Manifestet ble trykket i over 100&nbsp;000 eksemplarer og ble spredt over hele Sverige. 

Det antimilitaristiske manifestet ble erklært ulovlig og Zeth Höglund ble stilt for retten og dømt til seks måneders fengsel for mytteri.
Rafael Andriato

**Rafael de Mattos Andriato** (født 20. oktober 1987) er en profesjonell brasiliansk landeveissyklist. Han sykler for Vini Fantini Selle Italia.

## Meritter

;2007
:Etappeseier, Tour do Rio
:3 etappeseire, Volta de São Paulo
:Prova Ciclistica 9 de Julho
;2011
:GP Industrie del Marmo
:Etappeseier, Tour do Rio
;2012
:Jurmala Grand Prix
:Châteauroux Classic

## Referanser


## Eksterne lenker
*
Marcel Wawrzynkiewicz

**Marcel Wawrzynkiewicz** (født 1994) er en polsk fotballspiller som spiller for Lysekloster IL.

Han spilte for  i 2013-sesongen.

## Karriere
Wawrzynkiewicz kom til Norge og  da han var 14 år gammel, og spilte aldersbestemt fotball for Vålerenga frem til sommeren 2010, da han flyttet tilbake til Polen med familien.

Etter å ha hospitert for Vålerenga under Carnegie Elite Tournament og JET-turneringen flyttet Wawrzynkiewicz tilbake til Oslo høsten 2012, og ble en del av Vålerengas juniortropp.

Den 16. april 2013 fikk Wawrzynkiewicz sin debut for A-laget i første runde av NM 2013 mot Frigg, og sin første kamp i eliteserien kom mot Aalesund den 27. april 2013.

Den 10. mai 2013 signerte Wawrzynkiewicz proffkontrakt med Vålerenga.

Den 14. januar 2014 signerte Wawrzynkiewicz for den polske klubben, Cracovia Kraków.

## Referanser


## Eksterne lenker
* 
* Profil hos *VIF-Fotball.no*
Čoarvejávri

**Čoarvejávri** eller **Bajip Čoarvejávri** (svensk: *Tjårvejaure*) er en innsjø på grensen mellom Norge og Sverige. Den norske delen ligger i Narvik kommune i Nordland, den svenske ligger i Kiruna kommune i Lappland.

Čoarvejávri har utløp til Čoarvejohka, som renner til Unna Guovdelisjávri (også kalt Vuolip (dvs Nedre) Čoarvejávri).

## Fotnoter



## Referanser
Aaron Samuel

**Aaron Samuel Olanare** (født 1994) er en nigeriansk fotballspiller som spiller for .

Han kom til  fra  i 2013 der han hadde spilt ett år.

## Referanser


## Eksterne lenker
*
Giancarlo González

**Giancarlo González** (født 8. februar 1988) er en costaricansk fotballspiller.

González har tidligere spilt for Alajuelense, Vålerenga, Columbus Crew, Palermo, Bologna og LA Galaxy.

## Landslaget
Han ble tatt ut i s tropp til VM i fotball 2018 i Russland.

## Referanser


## Eksterne lenker
*
Nils Josten

**Nils Josten** (født 1670 på Bjørntvet i Eidanger, død 1729) var en norsk bergverksspekulant fra Telemark. Han tjente seg meget rik og var involvert i en rekke forretningsforetagender, men kom i store økonomiske problemer og døde i fengsel i 1729. Han var gift med Kirsten Borse, datter av Halvor Borse, og var dermed svoger til Joachim Borse og Herman LeopoIdus Løvenskiold fra 1739). Også svogeren Borse gikk fallitt.

Han var sønn av Henrik Josten, fogd i Bamble fra 1662 og avskjediget 1670, hvis datter Marie Josten ble gift i 1690 med Hans Jespersen, sorenskriver i Seljord, broren til dr. theol. Peter Jespersen (Richart) (1647-1714), kgl. konfessionarius, som i 1678 ble gift med Bodelle (Bodil) Madsdatter Friis (1641-1726), enke etter Povl Boesen (d. 1677/78), rådmann i Svendborg. Niels Josten hadde en rekke barn; datteren Margarete (d. 1737) var gift med Niels Aall, stamfar til slekten Aall.

## Litteratur
* Øystein Rian, Bratsberg på 1600-tallet, Universitetsforlaget, 1997
* htt   ps://wiberg-net.dk/603-Kgl.Confess.htm#PederJespersen
Banana Yoshimoto

**Banana Yoshimoto** (japansk: よしもと ばなな *Yoshimoto Banana*; født **Mahoko Yoshimoto** 吉本 真秀子 *Yoshimoto Mahoko,* 24. juli 1964 i Tokyo) er en japansk forfatter.

Hun skriver forfatternavnet sitt med hiragana og valgte å ta forfatternavnet *Banana* ettersom hun er svært glad i bananblomster.

Yoshimoto er datter av Takaaki Yoshimoto, en litteraturkritiker. Hennes søster Haruno Yoiko er tegneserieskaper. Yoshimoto studerte litteratur ved Nihon-universitetet. Hun skriver en blogg på engelsk på sin egen nettside for å nå ut til sine internasjonale lesere.

Yoshimoto debuterte som forfatter i 1987 med boken *Kjøkken* (originaltittel: *Kicchin*). Yoshimoto oppgir blant annet Stephen King som en av sine største inspirasjonskilder, i tillegg til Truman Capote og Augusten Burroughs. *Kjøkken* har blitt filmatisert ved to forskjellige anledninger, første gang som et japansk tv-drama, og andre gang som spillefilm regissert av Yim Ho i 1997 i Hongkong. Yoshimoto har mottatt en rekke priser, deriblant Kaien nykommerpris i 1987, Umitsubame første roman-pris og Izumi Kyoka litteraturpris i 1988 med debutboken *Kjøkken*.

Flere essaysamlinger og 12 av Yoshimotos bøker har blitt utgitt på engelsk, og tilsammen har bøkene hennes blitt solgt i over 6 millioner eksemplarer på verdensbasis. Debutboken *Kjøkken* er også blitt oversatt til norsk, sammen med fortellingen *Moonlight Shadow*, fra japansk av Line Valen i 1996.
Romanen *Mizuumi* kom på norsk som *Innsjøen*, oversatt fra japansk av Anne Lande Peters (Cappelen Damm, 2013).

## Referanser


## Eksterne lenker
* 
* 
* }
*
Inspektionen för vård och omsorg

**Inspektionen för vård och omsorg** (**IVO**) er en svensk statlig tilsynsmyndighet som ble opprettet 1. juni 2013. Myndigheten har blant annet tilsyn og kontroll over helsevesenet og sosialtjenesten og internasjonale adopsjoner.

Forslaget om å opprette den nye tilsynsmyndigheten ble gitt av den særskilte utrederen Stefan Carlsson i dennes utredning om de statlige helsemyndighetene og deres fremtidige arbeid. Til generaldirektør og sjef for den nye myndigheten har regjeringen utnevnt Gunilla Hulth-Backlund.

Inspektionen för vård och omsorg har sitt hovedkontor med støttefunksjoner i Stockholm. Utover dette har myndigheten sin hovedsakelige virksomhet ved seks regionale avdelinger med kontor beliggende i Göteborg, Jönköping, Malmö, Stockholm, Umeå og Örebro.

## Referanser


## Eksterne lenker
* Informasjon fra Sveriges regjering
*
Mona Granbakken Mangen

**Mona Granbakken Mangen** (født 30. desember 1965 i Nes i Akershus) er en norsk lokalpolitiker fra Arbeiderpartiet. Hun var ordfører i Sørum fra 22. mai 2013 til kommunevalget 2015, etter å ha vært gruppeleder for Arbeiderpartiet siden 2011.. Hun var Sørum kommunes første kvinnelige ordfører. 

## Referanser
Sonny

**Sonny** er et mannsnavn og et kvinnenavn.

## Etymologi
Som mannsnavn er *Sonny* dannet som en kjæleform av engelske *son*, «sønn».

Som kvinnenavn er *Sonny* en kjæleform av navn med navneleddet *sunn* («sol»), som for eksempel *Sunnleyg* eller *Sunnhild*, eller en kjæleform av *[[Sonja (navn)|Sonja]]* («visdom»).

## Utbredelse
*Sonny* er mest utbredt som mannsnavn og er kjent brukt i Sverige fra 1933. Varianten *Sonni* er populær på Færøyene.
 

|}

|}

## Kjente personer med navnet
Personene i listen er ordnet kronologisk etter fødselsår.
### Menn
* Sonni Ali (død 1492), konge i det vestafrikanske Songhairiket
* Sonny Rollins (f. 1930), amerkikansk jazzmusiker
* Sonny Liston (1932&ndash;1970), amerikansk bokser
* Sonny Bono (1935&ndash;1998), amerikansk artist og politiker
* Sonnie Trotter (f 1979), kanadisk klatrer

### Kvinner
* Sonni Abatta, amerikansk TV-vert
* Sonni Pacheco, kanadisk modell

## Referanser


## Eksterne lenker
Den solgte brud

***Den solgte brud*** (tsjekkisk: *Prodaná nevěsta*) er en komisk opera i tre akter med musikk av Bedřich Smetana og libretto av Karel Sabina.

Handlingen er lagt til en liten landsby i Böhmen på 1800-tallet.

## Historie
Smetana skrev musikken i årene 1863–1866. En to akters versjon med talte dialoger ble uroppført 30. mai 1866 på det provisoriske teatret *Prozatimní divadlo* i Praha, men slo ikke godt an, så de følgende fire årene reviderte og utvidet han operaen. Den endelige versjonen ble uroppført i 1870 og ble straks en verdenssuksess. Mange av de tidlige internasjonale oppføringene var en tyskspråklig versjon med tittelen *Die verkaufte Braut*, og også denne versjonen blir fortsatt oppført og innspilt.

## Handling
I en liten bøhmisk landsby feires kirsebærblomstringen på tradisjonelt vis. Unge Mařenka er likevel trist fordi foreldrene vil gifte henne bort til Vašek, sønn av den rike bonden Mícha. Mařenkas hjerte tilhører drengen Jeník og hun lover ham evig troskap. Han forteller at en ond stemor drev ham hjemmefra, men holder noen viktige detaljer for seg selv.

Jeník har fått 300 gulden av ekteskapsmegleren for å gi avkall på Mařenka, men den kvikke drengen har samtidig stilt betingelse om at at hun bare kan giftes bort til en sønn av Mícha. Mařenka føler seg naturligvis sveket av Jenik, og erklærer at hun like godt kan gifte seg med Vašek. Men Vašek har aldri sett Mařenka, så Jeník lykkes i å framstille henne i et så dårlig lys at den enfoldige frieren får kalde føtter og snart forelsker seg i den omreisende sirkusdanseren Esmeralda. 

Jeníks godt bevarte hemmelighet er at han er Vašeks halvbror, og nå dukker Mícha opp på scenen for å erklære at Jeník er en sønn fra første ekteskap som han lenge trodde var forsvunnet. Dermed kan den overlykkelige Mařenka konstatere at med Vašek ute av bildet innebærer Jeníks snedige betingelse at det bare er ham hun kan gifte seg med.

## Musikk
Fram til Smetanas tid fantes ingen egen nasjonal tsjekkisk opera, bortsett fra noen mindre og lite spilte verk. *Den solgte brud* er Smetanas andre opera og et ledd i hans bestrebelser på å skape en egen tsjekkisk operasjanger. Han bruker mye tradisjonelle bøhmiske danseformer som polka og furiant, selv om han stort sett unngår å sitere folkemelodier. Musikken har likevel et distinkt folkemusikalsk preg.

Den spilleteknisk krevende overtyren, som han uvanlig nok komponerte før han hadde startet hovedarbeidet med operaen, fører hurtig over i selve handlingen. Overtyren og satsen *Furiant*  framføres ofte som uavhengige konsertstykker.

## Litteratur
* Vlasta Reittererova/Hubert Reitterer: *Vier Dutzend rothe Strümpfe ... Zur Rezeptionsgeschichte der Verkauften Braut von Bedřich Smetana in Wien am Ende des 19. Jahrhunderts* (= *Theatergeschichte Österreichs*, bind III, hefte 4), Wien 2004, 475 s. 40 Tafeln.

## Eksterne lenker
* 
* 
* Tyskspråklig versjon, ''Die verkaufte Braut'', opera-guide.ch
* 
* 
* Aktuelle oppsetninger, operabase.com
* Stytiarte – ''Den solgte brud'' s. 16
Forskningsformidling

**Forskningsformidling** er å kommunisere innsikter, arbeidsmåter og holdninger fra spesialisert vitenskap til personer utenfor faget. Forskningsformidling inkluderer bidrag til samfunnsdebatt med argumentasjon hentet fra forskningen. Det kan både dreie seg om formidling av etablerte innsikter i faget og resultater fra nyere forskning. Tidligere var det vanligere å bruke ordet folkeopplysning, men har også vært kjent som popularisering av forskning.

Dagens lov om universiteter og høyskoler §1-3 (§1-3 om institusjonenes virksomhet) gjør det klart at universiteter og høyskoler skal bidra til å spre og formidle resultater fra forskning og faglig og kunstnerisk utviklingsarbeid. Mange forskningsinstitusjoner overlater ansvar for formidling av forskning til andre enn forskerne selv, så som informasjonskonsulenter, kommunikasjonstab og forskningsjournalister. Det er derfor foreslått å bruke det utvidede begrepet **forskningskommunikasjon** om formidling av forskningsbasert kunnskap til allmenheten.
 
Norges forskningsråd har en videre definisjon av forskningsformidling, og regner også forskeres formidling til andre forskere som en del av forskningsformidlingen. «Forskningsformidling og -kommunikasjon kan defineres ut fra målgruppene aktivitetene er rettet mot. Den kan være allmennrettet mot det brede publikum, brukerrettet mot forvaltning, næringsliv, offentlig sektor og andre som har bruk for kunnskapen i utøvelsen av sitt yrke eller sin profesjon, eller forskerrettet, det vil si fra forskere rettet mot andre forskere i form av vitenskapelig publisering, fagbøker, forelesninger etc.»
__NOTOC__
## Norske publikasjoner og nettsteder for forskningsformidling
Nettstedet forskning.no driver mest forskningsjournalistikk, men legger også ut artikler og innlegg av forskere som ikke er skrevet av journalister.

Mange forskere blogger om faget sitt. I noen eksempler er naturvitenforskningsformidlingsbloggen kollokvium.no  og  geoforskning.no

## Priser og arrangementer
* Norges forskningsråds formidlingspris  
* Prisen for god forskningsformidling ved Universitetet i Oslo 
* Meltzerfondets pris for fremragende forskningsformidling 
* Toffenprisen fra Norsk geologisk forening.
* Forsker grand prix 
* Forskningsdagene 
* EU deler ut Descartes-prisen

## Litteratur
* Audun Farbrot *Forskningskommunikasjon : praktisk håndbok for forskere og kommunikasjonsrådgivere* Cappelen Damm akademisk, 2014 ISBN 978-82-02-41179-4
* Finn Wisløff, Sigbjørn Fossum *Forskning viser at- ? : vurdering og formidling av medisinske forskningsresultater*, 2012 ISBN 978-82-05-42551-4
* Sara Brinch og Gunnar Iversen *Populær vitenskap: fjernsynet i kunnskapssamfunnet* (om hvordan formidles forskningsresultater og kunnskap i norsk fjernsyn) Høyskoleforlaget 2010 ISBN 978-82-7634-845-3

; Forskningstidsskrifter om forskningsformidling
* *Journal of Science Communication* 
* *Public Understanding of Science* 

## Referanser


## Eksterne lenker
* Nasjonal strategi for allmennrettet forskningsformidling (den første norske strategien for forskningsformdiling fra 1996
* Forskningsformidling Forskningsrådets policy 2008–2012
Charlottenlund (Tromsø)

**Charlottenlund** er et utfartssted og friluftsområde på Tromsøya i Tromsø. Det er et populært ski-, skøyte- og akeområde for barn og unge i byen på vinterstid, og ligger i lysløypetraseen som går over øya .

## Historie

Etter 1830-tallet ble det lov å kjøpe seg stykker på Tromsøya  , det var spesielt kjøpmenn og enkelte embedsmenn som benyttet seg av denne muligheten. Rundt 1840 begynte man å oppføre sommervillaer på disse stykkene. Charlottenlund er et slikt stykke og var eid av doktor Christian Heinrich Nissen som var amtlege fra 1840. Han døpte stykket etter sin datter Charlotte Ebeltoft og etablerte et landsted der. Veien fra landstedet til Dramsveien ble kalt Doktordalen etter han.

I 1900 åpnet vognmann Ludvig Abrahamsen og kona Inga et nyoppført sportshotell  og forlystelsessted på Charlottenlund. Vognmann Ludvig skysset turister og byfolk med hest og kjerre opp til sportshotellet, hvor det var restaurant og kafé, peisestue med piano, og telefon . Stedet ble igjen solgt i 1917. I dag er det gamle sportshotellet borte, men stedet blir fortsatt brukt til utfart og lek.

## Referanser
Lakseroljeplante

**Lakseroljeplante** (*Ricinus communis*) er en tropisk plante som brukes til utvinnelse av lakserolje. Planten er det eneste medlem av slekten ***Ricinus***, samt undertribus ***Ricininae***.

I tropene kan den vokse til store trær opptil 12 meter høye.

I Norge dyrkes den oftest som ettårig solitærplante, som kan bli ca. to meter høy på én sesong. Den kan også dyrkes som flerårig hvis den står frostfritt om vinteren.

Bladene blir opptil ca. 60 cm i diameter. Blomsterstandene består av unnselige han- og hunblomster som avløses av store piggete frukter med 3 frø i hver.

Det giftige proteinet ricin utvinnes av planten, men er ikke fettløselig, og finnes ikke i farlige mengder i oljen. Ricin er en sterk gift, dødelig dose for en voksen person er rundt 2 mg ved injeksjon, og 80 mg ved inntak gjennom munnen.

## Referanser


## Litteratur
* 
* 

## Eksterne lenker
*
Omer Beriziky

**Jean Omer Beriziky** (født 9. september 1950) er en gassisk politiker og diplomat som har vært statsminister i Madagaskar i samlingsregjeringen til president Andry Rajoelina siden 2011.

## Referanser
Al Bahah (provins)

**Al Bahah** (arabisk: الباحة; *Al Bāḥa*) er en provins i Saudi-Arabia. Den ligger sør i landet, ikke langt fra 'Asir og Mekka. Al Bahah dekker et område på 9&nbsp;921 km², og ved folketellingen i 2004 bodde 377&nbsp;739 mennesker i provinsen. Administrasjonssenteret er Al Bahah. Blant andre viktige byer kan nevnes Almandaq, Almikhwah, Baljurashi, Rahwat Albar, Sabt Alalaya og Al Qunfunda, som er en kystby ved Rødehavet. Prins Prins Mishari bin Saud er nåværende guvernør i Al Bahah. Provinsen er hjem til to jemenske stammer; ghamidene og Zahran-stammen. 

Provinsen består av fjell, sletteland, åser, daler og ørken. Al Bahah-regionen er delt i to av et stort, bratt steinlandskap. I vest ligger kystsletten Tihama. I øst ligger fjellene al-Sarat, som tilhører fjellkjeden al-Sarawat og som har en høyde på 1&nbsp;500−2&nbsp;450 meter over havet.  

## Guvernementer
Provinsen Al Bahah er delt inn i syv guvernementer (*[[muhafazah]]*). Folketallet ved folketellingen 28. april 2010 er oppgitt i parentes. 

* Al Aqiq (47&nbsp;235)
* Al Bahah (103&nbsp;411)
* Al Mandag (35&nbsp;629)
* Al Mukhwah (70&nbsp;664)
* Al Qara (31&nbsp;380)
* Biljurashi (65&nbsp;223)
* Qilwah (58&nbsp;246)

## Klima
Den store variasjonen i topografien påvirker klimaet i regionen. Al-Sarat-området er spesielt utsatt for dannelse av skyer og tåke, og dette skjer ofte om vinteren på grunn av luftmassene som kommer inn fra Rødehavet. Tordenvær er også vanlig. I vår- og sommermånedene er klimaet mildt og behagelig. Klimaet i Tihama-området er forskjellig fra det i al-Sarat, selv om det kun er 25 km som skiller disse områdene fra hverandre. Tihama er et bølget kystslettelandskap, med varme somre og milde vintre samt relativt varme vårdager. Hele regionen preges generelt av et tørt klima. Relativ fuktighet varierer mellom 52% og 67%, med maksimumstemperaturer på 23 °C og minimumstemperaturer på 12 °C.

## Referanser
Furiant

**Furiant** (tsjekkisk «begeistret», av lat. *furians*) er en hurtig og ildfull bøhmisk folkedans, som i likhet med den sydtyske dansen zwiefacher kjennetegnes av en veksling mellom 2/4- og 3/4-takt. I tsjekkisk kunstmusikk går den oftest i 3/4 med typiske hemioler (rytmiske aksentforkyvninger), eksempelvis hos Smetana og Dvořák. Furiant ble først beskrevet i Daniel Gottlob Türks klaverskole fra 1789, da som *«Furie»*.

Kjente eksempler fra kunstmusikken på 1800-tallet er furianten fra Smetanas opera *[[Den solgte brud]]* og flere komposisjoner av Dvořák, deriblant første og siste sats av ''Slaviske danser'' op. 46, tredje sats av 6. symfoni i D-dur med satsbetegnelsen «*[[Scherzo]], Furiant, Presto*», finalesatsen av *Tsjekkisk suite* op. 39, samt to klaverstykker op. 42, kalt *«To furianter»*. 

## Litteratur
* Carl Dahlhaus, Heinrich Eggebrecht (red.): *Brockhaus-Riemann Musiklexikon*, bind 2, 3. opplag 1995, ISBN 3-254-08400-4, s. 89

## Eksterne lenker
*  Enjott Schneider: ''Furiant (für kleines Orchester)'' (1999) 
* Tschesska – Furiant, noter
Frederik Storm

**Frederik Storm** (født 20. februar 1989) er en dansk ishockeyspiller som for tiden spiller på laget Malmö Redhawks i Hockeyallsvenskan. Han var med under Ishockey-VM 2011 som et medlem av Danmarks herrelandslag i ishockey, og igjen under Ishockey-VM 2013.

## Referanser


## Eksterne lenker
*
Mekka (provins)

**Mekka** (arabisk: مكة المكرمة; *Makkah l-Mukarramah*) er den mest folkerike provinsen i Saudi-Arabia. Den ligger vest i landet og har en lang kystlinje mot Rødehavet. Mekka dekker et område på 164&nbsp;000 km² og er dermed Saudi-Arabias fjerde største provins. Ved folketellingen i 2004 hadde Mekka et innbyggertall på 5&nbsp;797&nbsp;971. Administrasjonssentrum er den hellige byen Mekka, mens Jidda er den største byen og også landets hovedhavn. Khalid al Faisal har vært guvernør i provinsen siden 2007. 

## Guvernementer
Provinsen Mekka er delt inn i tolv guvernementer (*[[muhafazah]]*). Folketallet ved folketellingen 28. april 2010 er oppgitt i parentes. 

* Al Jmumum (92&nbsp;222)
* Al Kamil (21&nbsp;419)
* Al Khurmah (42&nbsp;223)
* Al-Lith (128&nbsp;529)
* Al Qunfidhah (272&nbsp;424)
* Ta'if (987&nbsp;914)
* Jidda (3&nbsp;456&nbsp;914)
* Khulays (56&nbsp;687)
* Mekka (1&nbsp;675&nbsp;368)
* Rabigh (92&nbsp;072)
* Ranyah (45&nbsp;942)
* Turubah (43&nbsp;947)

## Referanser


## Eksterne lenker
* A travel through the province of Mecca, Splendid Arabia: A travel site with photos and routes (på engelsk)
Belarus’ herrelandslag i ishockey

**Belarus’ herrelandslag i ishockey** er underlagt Belarus’ Ishockeyforbund og representerer Belarus i internasjonale ishockeyturneringer. Belarus har ikke tatt noen medaljer i VM eller OL, og deres beste plassering er en 4.-plass i OL og 6.-plass i VM.

## Se også
* Ekstraliha

## Eksterne lenker
*
The Road Eternal

***The Road Eternal*** er et musikkalbum med Steve Roach og Erik Wøllo, utgitt den 14. juni 2011.

## Sporliste
# «The Road Eternal»
# «Depart at Sunrise»
# «The Next Place»
# «First Twilight»
# «Travel By Moonlight»
# «Night Strands»

## Eksterne lenker
*
Østerrikes herrelandslag i ishockey

**Østerrikes herrelandslag i ishockey** er underlagt Østerrikes Ishockeyforbund og representerer Østerrike i internasjonale ishockeyturneringer. Østerrike har ikke vunnet noen medalje i en større ishockeyturnering siden en bronsemedalje i 1947-VM. Landet hadde en storhetstid på 1920- og 1930-tallet, hvor de vant flere medaljer i ishockey-EM og en bronsemedalje i 1931-VM. Perioden fra 1950-tallet til 1990-tallet var en nedgangsperiode for Østerrike da de enten spilte i B-VM eller C-VM. Oppturen begynte i 1992 da de vant B-VM og rykket opp til A-VM. Med unntak av 1997 så forble Østerrike i A-VM fra 1993 til 2005, hvoretter de rykket ned til divisjon I. Siden 2006 har Østerrike vært et heiselag mellom elitedivisjonen og divisjon I.

## Drakter

## Eksterne lenker
Offisielt nettsted